Pepsi logo od roku 2023
**Pepsi Cola** (alebo skrátene **Pepsi**) je druh sladkého sýteného nealkoholického nápoja. Nápoj je rozšírený po celom svete a je najväčším konkurentom nápoja Coca-Cola. Vyrába ho spoločnosť PepsiCo. Značka Pepsi vznikla v roku 1903, ale prvý nápoj bol pripravený už v roku 1898 lekárnikom Calebom Bradhamom. V dnešnej dobe existuje niekoľko druhov výrobkov Pepsi (*Pepsi Light*, *Pepsi MAX*, *Pepsi Gold*, *Pepsi Vanilla* a iné.).

Dejiny nápoja a spoločnosti
---------------------------

Pepsi Colu prvýkrát vyrobil lekárnik Caleb Bradham v roku 1890 a volala sa Pepsi Cola. Názov Pepsi bol vytvorený z gréckeho slova „pepsi", čo označuje proces trávenia v žalúdku.

V Novom Berne v Severnej Karolíne v roku 1898 vynašiel Caleb Bradham nový nápoj proti nechutenstvu. Počas jedného z miestnych zhromaždení podával tento nápoj vtedy nazývaný „Brad’s Drink". Postupne sa nápoju dostávalo viacej slávy, až napokon v roku 1898 bol Brad’s drink predstavený trhu. Bol premenovaný na Pepsi-Cola. Tento názov vznikol na základe názvu pepsi, pretože ľudia si mysleli, že má niečo spoločné s pepsínom. Samozrejme, neznamená, že nápoj obsahuje pepsín, ale má podobné ingrediencie. 

Po veľkom úspechu sa Bradham začal zaujímať o to, či môže dostať patent na Pepsi-Colu a ochrannú známku, ale 23. novembra 1902 bol tento návrh zamietnutý, pretože existovala podobná spoločnosť, ktorá vyrábala nápoj Pep-kola, podobný Pepsi Cole. Bradham sa preto rozhodol kúpiť túto spoločnosť, aby mohol svoj milovaný nápoj vyrábať ďalej. V auguste roku 1906 bola schválená prvá ochranná známka na Pepsi. Bradham ako reklamný ťah použil vzorku zdarma pri každej návšteve. Tento nápad bol úspešný, pretože ľudia sa začali vracať k nemu stále častejšie a častejšie a tržby začali zo dňa na deň narastať. Vznikom prvého plniaceho závodu na výrobu Pepsi výroba produktu napreduje a v roku 1907 sa stáva známou v Mexiku. 

Po veľkom úspechu ale spoločnosť Pepsi prechádzala neúspešnými rokmi, sprevádzanými bankrotmi. Po prekonaní ťažkej situácie v roku 1934 otvorila novú plničku za hranicami USA, v Kanade. V roku 1948 sa nápoj Pepsi začal predávať v plechovkách, ktoré sa stali veľmi obľúbenými až dodnes. Neubehlo veľa rokov a značka Pepsi Cola bola známa takmer po celom svete. Takmer po 70 rokoch pôsobenia nápoja na trhu Pepsi vyvinula nové druhy nápojov – Diet Pepsi a Mountain Dew. Toto však neboli jediné novinky, ktoré firma Pepsi predstavila trhu. Na trhu sa začali objavovať prvé dvojlitrové fľaše obľúbeného nápoja. 

Spoločnosť PepsiCo, ktorá celosvetovo zamestnáva viac ako 400 000 zamestnancov, sa v roku 1992 vďaka obratu 21.9 miliárd USD dostali na 23. miesto medzi 500 najdôležitejších spoločností sveta. Za vyše než 30 rokov Pepsi Cola predstavila viacero produktov značky Pepsi Cola – Pepsi light, Pepsi Max, Wild Cherry Pepsi a podobne. V roku 1997 sa novým prezidentom PepsiCo stáva Roger Enrico. Následne spoločnosť prešla najväčšou organizačnou zmenou od svojho založenia. Vznikla samostatná spoločnosť Tricon Global Restaurants, do ktorej sú zo spoločnosti PepsiCo vyčlenené siete reštaurácií KFC, Pizza Hut a Taco Bell. Majiteľmi akcií novej spoločnosti sú stávajúci akcionári PepsiCo. V roku 1999 spoločnosť Whitmann kúpila firmu Pepsi-Cola ČR a Pepsi–Cola SR. Spojením týchto dvoch spoločností vzniká spoločnosť General Bottlers ČR s.r.o. a Pepsi-Cola SR, s.r.o. Česko a Slovensko boli jedny z prvých európskych krajín, v ktorých s veľkým úspechom uviedli na trh Pepsi Twist. Od tejto doby uviedla česká a slovenská pobočka firmy Pepsi Cola na trh ešte dve známe varianty obľúbeného nápoja – Pepsi Twist Light a Mountain Dew.

### Pepsi na Slovensku

V Československu sa prvýkrát v obchodoch objavila Pepsi Cola v roku 1973, plnila sa v plničke Slovlik Malacky. Po revolúcii vstúpila Pepsi Cola International na slovenský trh a bola zaregistrovaná v obchodnom registri ako PEPSI-COLA SR, s.r.o. Slovensko sa stalo prvou krajinou, ktorá samostatne riadila trh predaja a distribúcie výrobkov. Spoločnosť zároveň prechádzala výraznými zmenami, ako napríklad zvolením vlastného Top managementu SR, spustením vlastného výrobného závodu v Malackách (výroba PET, PRB, GRB, Džúsov). Ku koncu roka 2000 vstúpil Pepsi Americas na slovenský trh.

Pozri aj
--------

* Coca-Cola

Iné projekty
------------

Commons
* Spolupracuj na Commons Commons ponúka multimediálne súbory na tému **Pepsi Cola**

| * z
* d
* u
Koly |
| --- |
| Afri-Cola **·**  Amrat Cola **·**  Apotekarnes Cola **·**  A-Treat **·**  Bajkal · Barr Cola **·**  Beed Cola **·**  Big 8 Cola **·**  Big Cola **·**  Big K Cola **·**  Blue Sky Cola **·**  Boylan Cane Cola **·**  Breizh Cola **·**  Bubba Cola **·**  Campa Cola **·**  Cassinelli **·**  Cavan Cola **·**  Celeste Cola **·**  China Cola **·**  Classic Cola (UK) **·**  Olvi Cola **·**  Club Cola **·**  Coca-Cola **·**  Cockta  **·**  Cola Turka **·**  Cole Cold **·**  Corsica Cola **·**  Count Cola **·**  Cricket Cola **·**  Cuba Cola **·**  Diet Coke **·**  Diet Rite **·**  Double Cola **·**  Dr Pepper **·**  Euro Shopper Cola **·**  Evoca Cola **·**  El Ché-Cola **·**  Export Cola **·**  Fada Cola **·**  Faygo Cola **·**  Fentiman's Curiosity Cola **·**  Frescolita **·**  fritz-kola **·**  Fruti Kola **·**  Fuji-Cola **·**  Future Cola **·**  Hansen's Natural Vanilla Cola **·**  Inca Kola **·**  Isaac Kola **·**  Jolly Cola **·**  Jolt Cola **·**  Jones **·**  Kiri **·**  Kitty Kola **·**  Kofola **·**  Kola Inglesa **·**  Kola Real **·**  Kola Román **·**  Kristal Kola **·**  LA Ice Cola **·**  Lava Cola **·**  Like Cola **·**  Mecca-Cola **·**  Mr. Cola **·**  OK Cola **·**  OpenCola **·**  Pakola **·**  Parsi Cola **·**  Pepsi Cola **·**  Perú Cola **·**  Polo-Cockta **·**  Pran Cola **·**  Premium-cola **·**  Qibla Cola **·**  RC Cola **·**  Red Bull Cola **·**  Red Kola **·**  Rockstar Energy Cola **·**  Rola Cola **·**  Sam's Cola **·**  Schin Cola **·**  Schweppes Cola **·**  Shasta Cola **·**  Sinalco **·**  Tab **·**  Thums Up **·**  Triple Kola **·**  tuKola **·**  Ubuntu Cola **·**  Virgin Cola **·**  Vita-Cola **·**  White Rock Cola **·**  XL Cola **·**  Zam Zam Cola **·**  Zelal Cola |